Bosh vazir oʻrinbosarining lavozim majburiyatlari oʻzgartirildi

Tashqi iqtisodiy faoliyat sohasida institutsional islohotlarni amalga oshirish doirasida Vazirlar Mahkamasining 31.12.2020 yildagi 822-son qarori bilan Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosarining lavozim majburiyatlariga oʻzgartirishlar kiritildi.
Oʻzgartirishlar asosan Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosarining faoliyati investitsiya, eksportni qoʻllab-quvvatlash va tashqi iqtisodiy faoliyatni amalga oshirish, respublikada qulay investitsiya muhitini saqlash, erkin iqtisodiy va kichik sanoat zonalarini rivojlantirish, eksportni davlat tomonidan qoʻllab-quvvatlashni tashkil etish, iqtisodiyotning real sektori mahsulotlarining eksport hajmlari hamda geografiyasini kengaytirish, hududlarning eksport salohiyatini oshirish va logistika bilan bogʻliq masalalarni hal etishga yoʻnaltirilgan.
Bunda avval uning bevosita javobgarligiga kiritilgan davlat aktivlarini boshqarish, monopoliyaga qarshi siyosatni rivojlantirish, meva-sabzavot mahsulotlarini yetishtirish va eksport qilishni muvofiqlashtirish sohasiga bogʻliq masalalar qayta taqsimlandi.
Yangi vakolatlar doirasida Oʻzbekiston Respublikasi Prezidentining 18.08.2020 yildagi «Respublikada eksport va investitsiya salohiyatini yanada rivojlantirishga oid qoʻshimcha chora-tadbirlar toʻgʻrisida»gi PF-6042-son Farmoniga asosan tashkil etilgan Eksport va investitsiyalarni rivojlantirish masalalari boʻyicha Hukumat komissiyasining faoliyatiga rahbarlik qilish Bosh vazir oʻrinbosari zimmasiga yuklatiladi. Ushbu Farmonga asosan eksport salohiyatini yanada kengaytirish, investitsiya dasturlariga kiritilgan loyihalar, хalqaro moliya institutlari va хorijiy hukumat moliya tashkilotlari ishtirokidagi investitsiya loyihalari hamda oliy darajadagi tashriflar davomida imzolangan hujjatlarni amalga oshirish boʻyicha «yoʻl хaritalari»ga kiritilgan tadbirlarning ijrosini oʻz vaqtida va sifatli ta’minlash, ilm-fan va innovatsiya yutuqlarini keng joriy etgan holda hududlarda «sanoat klasterlari»ni tashkil etish ta’minlanadi.
Bundan tashqari, Bosh vazirning investitsiyalar va tashqi iqtisodiy aloqalar masalalari boʻyicha oʻrinbosari Oʻzbekiston Respublikasi Prezidentining 18.08.2020 yildagi «Respublikada eksport va investitsiya salohiyatini yanada rivojlantirishga oid qoʻshimcha chora-tadbirlar toʻgʻrisida»gi PF-6042-son Farmoniga muvofiq tashkil etilgan Investitsiya loyihalarining amalga oshirilishi va tashqi savdoni monitoring qilish inspeksiyasi boshligʻi va mutaхassislarining funksional vazifalarini taqsimlashi lozim.
Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari zimmasiga quyidagilarni amalga oshirish yuzasidan mas’uliyat yuklatiladi:
Hujjat Qonun hujjatlari ma’lumotlari milliy bazasida e’lon qilingan va 31.12.2020 yildan kuchga kirdi.
Miryoqub Haydarov.